ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 2 /2554เรื่อง การกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆ (ฉบับที่ 25)\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้ ข้อ ๑ ให้ยกเลิกความใน (2) ของข้อ 18 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 16/2553 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 22) ลงวันที่ 13 พฤษภาคม พ.ศ. 2553 และให้ใช้ความต่อไปนี้แทน "(2) คําขออนุมัติจัดตั้งกองทุนรวมแบบเป็นการทั่วไป คําขอละ 25,000 บาทโดยให้ยกเว้นค่าธรรมเนียมเฉพาะกรณีที่เป็นการยื่นคําขอเพื่อทดแทนคําขอเดิมที่ได้รับอนุมัติให้จัดตั้งกองทุนรวมแบบเป็นการทั่วไปไว้แล้ว และยังมิได้เสนอขายหน่วยลงทุนภายใต้กองทุนรวมนั้น ทั้งนี้ เฉพาะเพื่อให้รายละเอียดของเอกสารประกอบคําขอเป็นไปตามกฎหมายหรือหลักเกณฑ์ที่คณะกรรมการ ก.ล.ต. คณะกรรมการกํากับตลาดทุน หรือสํานักงานประกาศกําหนดภายหลังจากการได้รับอนุมัติเดิม"ข้อ ๒ ให้ยกเลิกความใน (9) ของข้อ 18 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 16/2553 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 22) ลงวันที่ 13 พฤษภาคม พ.ศ. 2553 และให้ใช้ความต่อไปนี้แทน "(9) คําขอแก้ไขเพิ่มเติมโครงการจัดการกองทุนรวม ไม่ว่าในช่วงเวลาก่อนหรือหลังการจดทะเบียนกองทรัพย์สินเป็นกองทุนรวม ให้คิดค่าธรรมเนียมในอัตราที่เท่ากับผลคูณของจํานวนเงิน 5,000 บาท กับจํานวนรายการที่แก้ไขเพิ่มเติม โดยการพิจารณารายการที่แก้ไขเพิ่มเติมให้เป็นไปตามหลักเกณฑ์ดังต่อไปนี้ (ก) กองทุนรวมที่ยื่นคําขอจัดตั้งผ่านระบบพิจารณาคําขอจัดตั้งกองทุนรวม ให้พิจารณาตามรายการที่ปรากฏในระบบดังกล่าว (ข) กองทุนรวมอสังหาริมทรัพย์ที่มิได้ยื่นคําขอจัดตั้งผ่านระบบพิจารณาคําขอจัดตั้งกองทุนรวม ให้พิจารณาตามรายการที่ปรากฏในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยรายละเอียดโครงการจัดการกองทุนรวมอสังหาริมทรัพย์การขอแก้ไขเพิ่มเติมโครงการจัดการกองทุนรวมตามวรรคหนึ่ง หากเรื่องที่แก้ไขเพิ่มเติมนั้นเป็นผลให้ต้องแก้ไขเพิ่มเติมหลายรายการ เช่น การเปลี่ยนชื่อกองทุนรวม หรือการเปลี่ยนชื่อบริษัทจัดการ เป็นต้น ให้คิดค่าธรรมเนียมเสมือนเป็นการแก้ไขเพิ่มเติมเพียงรายการเดียว การชําระค่าธรรมเนียมตามวรรคหนึ่งไม่ใช้กับกรณีดังต่อไปนี้ (ก) คําขอแก้ไขเพิ่มเติมโครงการจัดการกองทุนรวมที่อยู่ระหว่างการพิจารณาคําขอจัดตั้งกองทุนรวมของสํานักงาน (ข) คําขอแก้ไขเพิ่มเติมโครงการจัดการกองทุนรวมเพื่อให้เป็นไปตามกฎหมายหรือหลักเกณฑ์ที่คณะกรรมการ ก.ล.ต. คณะกรรมการกํากับตลาดทุน หรือสํานักงานประกาศกําหนด โดยคําขอดังกล่าวเข้าลักษณะดังต่อไปนี้ 1. เป็นคําขอที่ยื่นต่อสํานักงานก่อนการเสนอขายหน่วยลงทุนครั้งแรก หรือ 2. เป็นคําขอที่ยื่นต่อสํานักงานภายหลังการจดทะเบียนกองทรัพย์สินเป็นกองทุนรวม ซึ่งได้รับการรับรองจากผู้ดูแลผลประโยชน์ของกองทุนรวมแล้ว (ค) คําขอแก้ไขเพิ่มเติมโครงการจัดการกองทุนรวมที่มีลักษณะเป็นการให้ประโยชน์ต่อผู้ถือหน่วยลงทุนของกองทุนรวม ซึ่งได้รับการรับรองจากผู้ดูแลผลประโยชน์ของกองทุนรวมแล้ว"ข้อ ๓ ประกาศนี้ให้ใช้บังคับตั้งแต่วันที่ 16 มกราคม พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 13 มกราคม พ.ศ. 2554 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ กําหนดค่าธรรมเนียมการแก้ไขเพิ่มเติมโครงการจัดการกองทุนรวมกรณีที่เป็นผลให้ต้องแก้ไขหลายรายการ และยกเว้นค่าธรรมเนียมสําหรับการยื่นคําขอจัดตั้งกองทุนรวมแบบทั่วไปเฉพาะกรณีที่เคยได้รับอนุมัติแล้ว แต่ต้องยื่นมาใหม่เพื่อให้เป็นไปตามกฎหมายหรือหลักเกณฑ์ที่คณะกรรมการ ก.ล.ต. คณะกรรมการกํากับตลาดทุน หรือสํานักงานกําหนด